آلمانیانین خاریجی ایشلر ناظیری آننالنا بربوک بیلدیریب کی، روسیا-اوکراینا محاربه‌سی داوام ائدرکن، اوکراینانین ناتو-یا عضولوگون‌دن صحبت گئده بیلمز.
بربوک ناتو-نون خاریجی ایشلر ناظیرلری‌نین اسلودا کئچیریلن غیری-رسمی توپلانتی‌سی چرچیوه‌سینده وئردیگی آچیقلامادا اوکراینانین ناتو-یا عضو‌لوگو ایله باغلی موذاکیره‌لری دیرلندیریب.
هر بیر اؤلکه‌نین هانسی اتفاقا گیرجگینه قرار وئره بیله جگینی وورغولایان بربوک اوکراینا ایله ناتو آراسیندا امکداشلیغین محاربه سببیندن سیخ اولدوغونا دقت چکیب.
"ناتو-نون هر زامان آچیق شکیلده ایفاده ائتدیگی آچیق قاپی سیاستی تطبیق ائدیلیر. عینی زاماندا، آیدین‌دیر کی، بیز محاربه‌نین اورتاسیندا یئنی عضولوکدن دانیشا بیلمریک"، - بربوک بیلدیریب.
ناظیر بربوک بیان ائدیب کی، اسلو گؤروشو 11-12 جولای تاریخینده ویلنیوس-دا کئچیریله‌جک ناتو ایجلاسینا حاضیرلیق کاراکتری داشیییر.
بیر ایل اول ایسپانیانین پایتاختی مادریدده کئچیریلن ناتو ذیروه توپلانتی‌سیندا فینلاندیا و سوئد-ین ناتویا داخیل اولا بیله‌جگی‌نین آچیق شکیلده ایفاده ائدیلدیگینی ایفاده ائدن بربوک سوئد-ین آلمانیانین ناتو عضو‌لوگونه تام دستکینی بیر داها تکرارلاییب.
